अमेरिकी बिजनेसमैन भी चाहते हैं चीन से रिश्ते और ज्यादा ना बिगड़ें
शुक्रवार को बीजिंग में चीन के राष्ट्रपति शी जिन पिंग ने माइक्रोसॉफ्ट के फाउंडर बिल गेट्स का गर्मजोशी से स्वागत किया। उन्होंने गेट्स की तारीफ करते हुए कहा कि वे पहले अमेरिकी दोस्त हैं जिससे उन्होंने इस साल मुलाकात की है। लेकिन अमेरिका के विदेशमंत्री
शुक्रवार को बीजिंग में चीन के राष्ट्रपति शी जिन पिंग ने माइक्रोसॉफ्ट के फाउंडर बिल गेट्स का गर्मजोशी से स्वागत किया। उन्होंने गेट्स की तारीफ करते हुए कहा कि वे पहले अमेरिकी दोस्त हैं जिससे उन्होंने इस साल मुलाकात की है।
लेकिन अमेरिका के विदेशमंत्री एंटोनी ब्लिंकेन और चीन के विदेशमंत्री के बीच होने वाली बातचीत में ऐसी गर्मजोशी की उम्मीद नहीं है। दरअसल, ऐसी उच्चस्तरीय बैठकों का लक्ष्य अमेरिका-चीन के रिश्तों को पटरी पर वापस लाने का है।
कई बड़े अमेरिकी बिजनेसमैन राष्ट्रपति बाइडेन के प्रशासन पर दुनिया के सबसे महत्वपूर्ण द्विपक्षीय संबंधों में स्थिरता बहाल करने की कोशिश के लिए दबाव डाल रहे हैं।
बड़े बिजनेस लीडर और दोनों देशों के अधिकारी विदेशमंत्रियों की बातचीत से सामान्य नतीजों की आशा रखते हैं। वे चाहेंगे कि दोनों सरकारों के बीच संवाद कायम हो और संबंधों में और अधिक गिरावट को रोका जाए।
चीन विश्व का सबसे बड़ा कंज्यूमर मार्केट है। इसलिए अमेरिकी कंपनियों की दिलचस्पी बढ़ी है। इस साल लॉकडाउन प्रतिबंध खत्म होने के बाद जनरल मोटर्स की मैरी बारा,जेपी मोर्गन चेज के जेमी डिमोन और ब्लैकस्टोन के स्टीफन श्वार्जमैन सहित कई बड़ी कंपनियों के सीइओ चीन की यात्रा कर चुके हैं।
नेशनल विदेश व्यापार काउंसिल के प्रेसीडेंट जेक कोल्विन कहते हैं, उच्चस्तरीय वार्ता से बिजनेस में स्थिरता आ सकती है।
टेस्ला के एलन मस्क ने इस माह चीन यात्रा के दौरान अमेरिका-चीन की अर्थव्यवस्था को आपस में जुड़े जुड़वां बच्चे बताया था।
एपल के टिम कुक ने भी चीन से कंपनी के रिश्तों की तारीफ की थी। चीनी मैन्युफैक्चरर्स और कंज्यूमरों से अच्छे रिश्ते रखने वाली अमेरिकी टेक्नोलॉजी इंडस्ट्री ने राष्ट्रपति बाइडेन से सावधानी से कदम उठाने की अपील की है।
विदेशी निवेश कम हुआ
अमेरिका-चीन के बीच तनावपूर्ण रिश्तों का असर सामने दिख रहा है। चीन में प्रत्यक्ष विदेशी निवेश 18 साल के निम्नतम स्तर पर है। 2023 में अमेरिकन चैम्बर ऑफ कॉमर्स के सर्वे के अनुसार अमेरिकी कंपनियां चीन को प्रमुख बाजार मानती हैं। लेकिन, वहां इन्वेस्टमेंट में उनकी दिलचस्पी कम हो रही है।
एना स्वांसन, डेविड मैकाबे
© The New York Times